title: Tarabinar con chinebro
text: O tarabinar con chinebro u Juniperetum hemispherico thuriferae ye o sabinar més tipico y estendillato d'os tarabinars d'o Sistema Iberico oriental y se troba entre os 1200 y 1350 d'altaria, on as precipitacions son arredol de 500 mm, no podendo aproveitar-ne que a metat en o periodo vechetativo d'a sabina. Os suelos son poco profundos, os restos vechetals humifican mal y esdevienen un humus dito mor, de fa dificil a expansión d'as selvas tanto esclerofilas como caducifolias.
  
  A tarabina ye capaz de resistir climas muito continentals y muito secos. A tarabina estió muito estendillata en atros tiempos. Se sabe por rechistros polinicos que en as fases més fridas y secas chusto dimpués d'o maximo d'a zaguera glaziación u Würm. A suavización d'o clima en o periodo postglaciar fació que bellas especies arborias la sustituisen y l'arrinconasen a las arias més desfavorables.
  
  O estrato arborio no plega a recubrir guaire o suelo, as coronas d'os árbols son luent de tocar-sen permitindo una buena iluminación d'os estratos inferiors.
  
  O estrato arborio ye monoespecifico, y os atros arbols como carrascas u caixicos d'a especie Quercus faginea entran en zonas d'ecotono. En o estrato arbustivo domina o chinebro Juniperus communis hemisphaerica chunto con exemplars chovens d'a mesma sabina. En o suelo podemos trobar Arctostaphyllos uva ursi crassifolia y a vegatas un estrato muscinal poco denso.
  
  Bibliografía 
  Emilio Blanco Castro et al. "Los bosques ibericos una interpretación geobotanica". Editorial Planeta
  
  Fitosociolochía